Home > Skin > Eyes > Eye Gels, Serums & Balms > Optimum PhytoEnergise Refreshing Eye Gel 15ml
Eye Makeup Remover Eye Gels, Serums & Balms Eye Make Up Remover Eye Creams Eye Roll Ons Eye Masks Ek vermaan julle dan, broeders, by die ontferminge van God, dat julle jul liggame stel as ‘n lewende, heilige en aan God welgevallige offer dit is julle redelike godsdiens.
Dan 3:28 Daarop het Nebukadnésar gespreek en gesê: Geloofd sy die God van Sadrag, Mesag en Abednégo, wat sy engel gestuur en sy knegte verlos het wat hulle op Hom verlaat het en die bevel van die koning oortree het, en wat hulle liggame oorgegee het om geen ander god te dien of te aanbid nie, behalwe hulle God.
1. Ons moet totaal oorgegee wees aan God en NIKS terug hou nie.
» Vra die Here om vir jou te wys of jy enigeiets van Hom af weghou of terug hou in jou liggaam, hart en lewe. Dit is nie net slegte dinge nie, maar ook goeie dinge. Baie keer het ons wonderlike talente of vermoëns wat ons ook aan die Here moet oorgee. As ons dinge weghou of terughou van God af, kan Hy ons nie reinig nie, ons moet oorgee aan Hom. Ons moet ons liggame stel as ‘n offer, ons liggame oorgee soos Daniël se vriende.
2. Ons moet op die Here vertrou.
» Ons moet ons op God verlaat soos Daniël se vriende. Dit is ‘n totale vertroue in wie God is en wat Hy kan doen. Dit is uit ongeloof dat ons baiekeer dinge terughou. Spr 3:5 Vertrou op die HERE met jou hele hart en steun nie op jou eie insig nie. Die Here wil net die beste vir ons hê, al lyk dit vir ons soms te moeilik, groot of te seer. Ons moet vertrou dat God in beheer is, jy is in die beste hande as jy aan God oorgegee is.
Charles Trumbull merk die volgende op in Gen 21 en 22. Daar was twee groot oorgawes wat Abraham moes maak, wat ons ook moet doen wanneer ons onself totaal aan God oorgee. In Gen 21 sê God vir Abraham dat hy moet doen wat Sara verlang en vir Hagar en Ismael wegstuur. Ismael was Abraham se eie seun en hy het hom lief gehad, maar hy was gebore uit sonde, teen God se wil en in totale wantroue teenoor God en wat Hy belowe het. So kan ons sê dat Ismael was die slegste in Abraham se lewe. God het hom gevra om die slegste oor te gee aan Hom, en hy het. Dis glad nie opgeskryf of Abraham ooit weer vir Ismael gesien het nie. Hy het sy slegste oorgegee, en dit het nooit weer terug gekom nie. In Gen 22 het God vir Abraham gevra om die beste ding in sy lewe oor te gee – Isak. Abraham het, en God het hom terug gegee.
Ons moet ons slegste en ons beste oorgee aan die Here.
Jou slegste, sodat God dit weg kan vat en dit nooit weer terug kom nie. Ons weet wat ons swakpunte is en watter sonde daar in ons lewens is. Of dit iets is in jou karakter, iets in jou verlede, sonde waaroor jy nie oorwinning kry nie, gee dit oor aan die Here! Moenie vashou aan dinge nie, as God dit vir jou wys, wees gehoorsaam en stuur jou Ismael weg.
Jou beste, sodat God dit kan heilig en vir jou kan terug gee en dit gebruik kan word soos wat dit nooit voorheen moontlik was nie, omdat dit nie aan God oorgegee was nie. As ons ons beste nie oorgee aan God nie kan dit vir ons op die ou end ‘n bron van struikeling wees omdat:
» Dit ‘n bron van hoogmoed vir ons kan wees.
» Ons soek na erkenning en eer van mense.
» Jy staat maak op jouself, en jou vermoëns.
» Jy in jouself kan roem.
1 Kor 1:27-31
maar wat dwaas is by die wêreld, het God uitverkies om die wyse te beskaam; en wat swak is by die wêreld, het God uitverkies om wat sterk is, te beskaam; en wat onedel is by die wêreld en wat verag is, het God uitverkies, en wat niks is nie, om wat iets is, tot niet te maak, sodat geen vlees voor Hom sou roem nie. Maar deur Hom is julle in Christus Jesus, wat vir ons geword het wysheid uit God en geregtigheid en heiligmaking en verlossing. Daarom, soos geskrywe is: Die wat roem, moet in die Here roem.
Ons moet volkome oorgee aan die Here, sodat Hy ons kan reinig en ons lewens van oorwinning kan leef gelei deur die Gees van God. Ons moet besef daar is niks wat ons uit onself kan doen nie, maar om oor te gee en te glo. God doen die werk, net soos by jou wedergeboorte is jy regverdig gemaak deur die geloof, en so ook met heiligmaking – dit is deur die geloof. Jy kan net gereinig word tot die punt waartoe jy bereid is om oor te gee aan God. Gee alles oor!!